А некалі і кадук згадваць лішні раз было дурным тонам. Бо кадук – гэта нячысцік, які, лічылася, харчуецца немаўлятамі, і гэтым прыводзіць род да вымарачнасці. Цікава, што ў народзе сваё імя гэты нячысцік атрымаў ад лацінскай назвы хваробы, якая сёння вядомая больш пад назвай “эпілепсія”, – “cadukus” (падучы). Хворыя на эпілепсію лічыліся апантанымі нячыстай сілай, што пранікла ў нутро чалавека, мучыла яго, выклікаючы спецыфічныя праявы, такія як страту прытомнасці, сутаргі, канвульсіі, скрыгат зубоў і да т.п.